sukhrobnurali/uzbek-legal-corpus huggingface dataset:
ALKOGOLLI MAHSULOTGA TOʻLANADIGAN AKSIZ SOLIGʻINING BIR QISMINI HISOBLAB ChIQISh VA “Oʻzvinosanoat” XOLDING KOMPANIYASINING REKONSTRUKSIYALASh VA RIVOJLANTIRISh JAMGʻARMASIGA YOʻNALTIRISh TOʻGʻRISIDA NIZOMNI TASDIQLASh HAQIDA
(resolution, 2010-04-04)

Oʻzbekiston Respublikasi Prezidentining 2005-yil 20-oktabrdagi PP–204-sonli “Oʻzmevasabzavotuzumsanoat-xolding” xolding kompaniyasi va “Oʻzspirtsanoat” hissadorlik kompaniyasi korxonalarining moliyaviy ahvolini sogʻlomlashtirish choralari toʻgʻrisida”gi qaroriga asosan qaror qilamiz: 1. Alkogolli mahsulotga toʻlanadigan aksiz soligʻining bir qismini hisoblab chiqish va “Oʻzvinosanoat” xolding kompaniyasining rekonstruksiyalash va rivojlantirish jamgʻarmasiga yoʻnaltirish toʻgʻrisidagi nizom* tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI VAZIRLAR MAHKAMASINING “AUDITORLIK FAOLIYATINI TAKOMILLAShTIRISh VA AUDITORLIK TEKShIRIShLARINING AHAMIYATINI OShIRISh TOʻGʻRISIDA” 2000-YIL 22 SENTYABRDAGI 365-SON QARORIGA OʻZGARTIRISh KIRITISh HAQIDA (OʻZBEKISTON RESPUBLIKASI PREZIDENTINING “TADBIRKORLIK SUBYEKTLARINI TEKShIRIShNI YANADA QISQARTIRISh VA UNING TIZIMINI TAKOMILLAShTIRISh ChORA-TADBIRLARI TOʻGʻRISIDA” 2005 YIL 5 OKTYABRDAGI PF–3665-SON FARMONI)
(decree, 2022-04-12)

Oʻzbekiston Respublikasi Prezidentining “Tadbirkorlik subyektlarini tekshirishni yanada qisqartirish va uning tizimini takomillashtirish chora-tadbirlari toʻgʻrisida” 2005-yil 5-oktabrdagi PF–3665-son Farmoniga muvofiq Vazirlar Mahkamasi qaror qiladi: Vazirlar Mahkamasining “Auditorlik faoliyatini takomillashtirish va auditorlik tekshirishlarining ahamiyatini oshirish toʻgʻrisida” 2000-yil 22-sentabrdagi 365-son qaroriga (Oʻzbekiston Respublikasi QT., 2000-y., 9-son, 62-modda) quyidagi oʻzgartirishlar kiritilsin: 1-bandning ikkinchi xatboshi chiqarib tashlansin; 2-bandning ikkinchi xatboshi chiqarib tashlansin; 1-ilova oʻz kuchini yoʻqotgan deb hisoblansin.
TOʻGʻRIDAN-TOʻGʻRI XUSUSIY XORIJIY INVESTITSIYaLAR UChUN SOLIQ IMTIYOZLARINI QOʻLLASh TARTIBI TOʻGʻRISIDA NIZOMNI TASDIQLASh HAQIDA
(resolution, 2012-01-21)

Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2005-yil 11-apreldagi “Toʻgʻridan-toʻgʻri xususiy xorijiy investitsiyalarni jalb etishni ragʻbatlantirish borasidagi qoʻshimcha chora-tadbirlar toʻgʻrisida” PF–3594-sonli Farmoniga (Oʻzbekiston Respublikasi Qonun hujjatlari toʻplami, 2005-yil, 15, 16-son, 109-modda) muvofiq, Oʻzbekiston Respublikasi Moliya vazirligi, Davlat soliq qoʻmitasi va Iqtisodiyot vazirligi qaror qiladi: 1. Toʻgʻridan-toʻgʻri xususiy xorijiy investitsiyalar uchun soliq imtiyozlarini qoʻllash tartibi toʻgʻrisidagi nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI PREZIDENTINING “XOʻJALIK YuRITUVChI SUBYEKTLARNI TEKShIRIShNI TAShKIL QILIShNI TARTIBGA SOLISh TOʻGʻRISIDA” 1998 YIL 19 NOYABRDAGI PF–2114-SONLI FARMONIGA OʻZGARTISh VA QOʻShIMChALAR KIRITISh TOʻGʻRISIDA
(decree, 2018-07-28)

Oʻzbekiston Respublikasi Prezidentining “Tadbirkorlik subyektlarini tekshirishni yanada qisqartirish va uning tizimini takomillashtirish chora-tadbirlari toʻgʻrisida” 2005-yil 5-oktabrdagi PF–3665-sonli Farmoniga muvofiq: 1. Oʻzbekiston Respublikasi Prezidentining “Xoʻjalik yurituvchi subyektlarni tekshirishni tashkil qilishni tartibga solish toʻgʻrisida” 1998-yil 19-noyabrdagi PF–2114-sonli Farmoniga ilovaga muvofiq oʻzgartish va qoʻshimchalar kiritilsin. 2. Mazkur Farmonning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin. Oʻzbekiston Respublikasi Prezidentining 1998-yil 19-noyabrdagi PF–2114-sonli Farmoni 1-bandining ikkinchi, uchinchi va toʻrtinchi xatboshlari quyidagi tahrirda bayon etilsin: “mulkchilik shaklidan qatʼi nazar xoʻjalik yurituvchi subyektlar faoliyatiga doir barcha tekshiruvlarni, moliya-xoʻjalik faoliyatini tekshirishni istisno etgan holda, oʻtkazish, qoida tariqasida, bir yoʻla kompleks tekshirishlar oʻtkazilishini nazarda tutib, faqat Oʻzbekiston Respublikasi nazorat organlari faoliyatini muvofiqlashtiruvchi Respublika kengashining qaroriga binoan reja asosidagi tartibda nazorat organlari tomonidan yiliga koʻpi bilan bir marta amalga oshiriladi; mazkur subyektlarning faoliyatini muqobil tekshirish jinoiy ishlar boʻyicha tergov davomida tekshiruvni belgilash toʻgʻrisidagi qaror asosida yoki faqat Oʻzbekiston Respublikasi nazorat organlari faoliyatini muvofiqlashtiruvchi Respublika kengashining qarori bilangina nazorat organlari tomonidan amalga oshirilishi mumkin. Xoʻjalik yurituvchi subyektlar faoliyatini muqobil tekshirish xoʻjalik yurituvchi subyektlarga bormasdan amalga oshiriladi va faqat ularning tekshirilayotgan xoʻjalik yurituvchi subyekt bilan oʻzaro munosabatlari doirasidagina yoʻl qoʻyiladi; belgilangan norma va qoidalarga oʻz vaqtida va toʻla hajmda rioya etadigan xoʻjalik yurituvchi subyektlar faoliyatini tekshirish, moliya-xoʻjalik faoliyatini tekshirishni istisno etgan holda, nazorat organlari tomonidan har ikki yilda koʻpi bilan bir marta amalga oshiriladi”.
OʻZBEKISTON BADIIY AKADEMIYASI FAOLIYATINI TAKOMILLASHTIRISH MASALALARI TOʻGʻRISIDA
(resolution, 2017-12-04)

Oʻzbekiston Badiiy akademiyasi tizimidagi tashkilotlarning faoliyati samaradorligini oshirish hamda foto sanʼatini rivojlantirish uchun zarur shart-sharoitlar yaratish maqsadida Vazirlar Mahkamasi qaror qiladi: 1. Oʻzbekiston Badiiy akademiyasining Badiiy koʻrgazmalar direksiyasini va Markaziy koʻrgazmalar zalini: Toshkent fotosuratlar uyini Markaziy koʻrgazmalar zali tarkibidan mustaqil yuridik shaxs sifatida ajratish; Markaziy koʻrgazmalar zalini Badiiy koʻrgazmalar direksiyasiga qoʻshish yoʻli bilan qayta tashkil etish toʻgʻrisidagi taklifi qabul qilinsin. 2. Oʻzbekiston Badiiy akademiyasi 2006-yil 1-yanvargacha Badiiy koʻrgazmalar direksiyasi va Markaziy koʻrgazmalar zalini belgilangan tartibda qayta tashkil etishni taʼminlasin. 3. Oʻzbekiston Respublikasi Moliya vazirligi 2005-yil uchun budjetdan ajratilgan mablagʻlar doirasida Badiiy koʻrgazmalar direksiyasi hamda Toshkent fotosuratlar uyi xodimlari sonini belgilasin va yangi shtat jadvallarini roʻyxatdan oʻtkazsin. 4. Oʻzbekiston Badiiy akademiyasi bir oy muddatda: Badiiy koʻrgazmalar direksiyasini Toshkent shahar, Sh.Rashidov shoh koʻchasi, 40-uyga; Toshkent fotosuratlar uyini Toshkent shahar, Y.Oxunboboyev koʻchasi, 4-uyga joylashtirishni taʼminlasin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Qosimov zimmasiga yuklansin.
Talabalar yotoqxonalarining foydalanilmay turgan binolarini qayta ixtisoslashtirish uchun Toshkent shahar hokimiyati balansiga oʻtkazish toʻgʻrisida
(resolution, 2005-11-24)

“Yoshlik” talabalar shaharchasi infratuzilmasini yaxshilash, oliy taʼlim muassasalarining budjet va budjetdan tashqari mablagʻlarini iqtisod qilish maqsadida: 1. Toshkent shahar hokimligi hamda Oʻzbekiston Respublikasi Oliy va oʻrta maxsus taʼlim vazirligining “Yoshlik” talabalar shaharchasida joylashgan Oʻzbekiston Milliy universiteti balansidagi 17, 88-sonli va Toshkent davlat texnika universiteti balansidagi 80a, 80b-sonli talabalar turar joylarining foydalanilmayotgan binolarini keyinchalik sotish sharti bilan turar joy kvartiralariga qayta ixtisoslashtirish uchun Toshkent shahar hokimligi balansiga begʻaraz berish toʻgʻrisidagi taklifi qabul qilinsin. 2. Toshkent shahar hokimligi, “Trest-12” ochiq aksiyadorlik jamiyati, “Trest-159” ochiq aksiyadorlik jamiyati, “Turon-markazqurilish” aksiyadorlik jamiyatining berilayotgan talabalar turar joylari binolarini koʻrsatib oʻtilgan qurilish tashkilotlarining oʻz mablagʻlaridan foydalangan holda turar joy kvartiralari uchun rekonstruksiya qilish toʻgʻrisidagi takliflariga rozilik berilsin. 3. Belgilab qoʻyilsinki: Toshkent shahar hokimligi balansiga berilayotgan binolar rekonstruksiya qilish va sotish davrida soliq solish obyekti hisoblanmaydi; uy-joylarni sotishdan tushgan mablagʻlar yuqorida koʻrsatilgan yotoqxonalarni rekonstruksiya qilish xarajatlarini qoplash uchun qurilish tashkilotlariga yoʻnaltiriladi. 4. Vazirlar Mahkamasining “Toshkent davlat texnika universitetining tashkiliy tuzilmasini takomillashtirish toʻgʻrisida” 2005-yil 18-maydagi 123-son qarorining 5-bandi oʻz kuchini yoʻqotgan deb hisoblansin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari N.M. Xanov zimmasiga yuklansin.
UN IShLAB ChIQARUVChI KORXONALARNING BOYITILGAN UNNI SOTIShDAN TUShGAN MABLAGʻLARINING BIR QISMINI AKKUMULATSIYA QILISh TARTIBI TOʻGʻRISIDA NIZOMNI TASDIQLASh HAQIDA
(resolution, 2021-08-10)

Oʻzbekiston Respublikasi Prezidentining 2005-yil 11-avgustdagi PP–153-sonli “Unni boyitish Milliy dasturi” loyihasini amalga oshirish chora-tadbirlari toʻgʻrisida” gi qaroriga muvofiq Oʻzbekiston Respublikasi Moliya vazirligi, Markaziy banki Boshqaruvi va Sogʻliqni saqlash vazirligi qaror qiladilar: 1. Ilova* qilinayotgan Un ishlab chiqaruvchi korxonalarning boyitilgan unni sotishdan tushgan mablagʻlarining bir qismini akkumulatsiya qilish tartibi toʻgʻrisidagi nizom tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
DAVLAT ULUSHLARINI BOSHQARISH BOʻYICHA DAVLATNING ISHONCHLI VAKILLARI, BOSHQARUVCHI KOMPANIYALAR VA ISHONCHLI BOSHQARUVCHILAR FAOLIYATI SAMARADORLIGI MONITORINGINI YURITISH TARTIBI TOʻGʻRISIDAGI NIZOMGA OʻZGARTIRISH VA QOʻSHIMCHALAR KIRITISH HAQIDA
(resolution, 2025-12-24)

Davlatning ishonchli vakillari va professional boshqaruvchi kompaniyalarning xususiylashtirilgan korxonalarning korporativ boshqarish jarayoniga qatnashish faoliyatining samaradorligini nazorat qilish maqsadida Oʻzbekiston Respublikasi Davlat mulkini boshqarish davlat qoʻmitasi qaror qiladi: 1. Oʻzbekiston Respublikasi Davlat mulkini boshqarish va tadbirkorlikni qoʻllab-quvvatlash davlat qoʻmitasi tomonidan 2004-yil 21-iyulda 01/06-15-son qarori bilan tasdiqlangan Davlat ulushlarini boshqarish boʻyicha davlatning ishonchli vakillari, boshqaruvchi kompaniyalar va ishonchli boshqaruvchilar faoliyati samaradorligi monitoringini yuritish tartibi toʻgʻrisidagi nizomga (2004-yil 30-iyul, roʻyxat raqami 1394) ilovaga* muvofiq oʻzgartirish va qoʻshimchalar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
INFORMATIKA INSTITUTI BINOSINING BIR QISMINI OʻZBEKISTON RESPUBLIKASI ADLIYA VAZIRLIGIGA BERISH TOʻGʻRISIDA
(resolution, 2005-11-11)

Adliya organlarining faoliyati uchun qulay shart-sharoitlar yaratish maqsadida Vazirlar Mahkamasi qaror qiladi: 1. Oʻzbekiston Respublikasi Adliya vazirligi va Davlat mulki qoʻmitasining Oʻzbekiston Respublikasi Fanlar akademiyasining Informatika instituti balansidagi umumiy maydoni 1120 kv. metr boʻlgan, Toshkent shahri, A.Muhitdinov koʻchasi, 26-uyda joylashgan binoning bir qismini Adliya vazirligi balansiga tekin berish toʻgʻrisidagi taklifi qabul qilinsin. 2. Adliya vazirligi (B. Mustafoyev) ushbu qarorning 1-bandida koʻrsatilgan binoning bir qismini belgilangan tartibda Vazirlik balansiga qabul qilsin. 3. Vazirlar Mahkamasining “Oʻzbekiston Respublikasi Fanlar akademiyasining ilmiy va moddiy-texnika bazasini mustahkamlash chora-tadbirlari toʻgʻrisida” 2004-yil 7-sentabrdagi 420-son qaroriga 1-ilovaning 7-bandi oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari V.A.Golishev zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARINI OʻZ KUChINI YOʻQOTGAN DEB HISOBLASh TOʻGʻRISIDA (OʻZBEKISTON RESPUBLIKASI PREZIDENTINING “EKSPORT-IMPORT OPERATSIYALARINI TARTIBGA SOLIShGA DOIR QOʻShIMChA ChORA-TADBIRLAR TOʻGʻRISIDA” 2005 YIL 19 SENTYABRDAGI PQ–183-SON QARORI)
(resolution, 2022-07-22)

Oʻzbekiston Respublikasi Prezidentining “Eksport-import operatsiyalarini tartibga solishga doir qoʻshimcha chora-tadbirlar toʻgʻrisida” 2005-yil 19-sentabrdagi PQ–183-son qaroriga muvofiq Vazirlar Mahkamasi qaror qiladi: Quyidagilar: Vazirlar Mahkamasining “Ijtimoiy ahamiyatga ega boʻlgan isteʼmol tovarlari bilan savdo qilishni tartibga solishga doir qoʻshimcha chora-tadbirlar toʻgʻrisida” 2001-yil 31-oktabrdagi 433-son qarorining (Oʻzbekiston Respublikasi QT, 2001-y., 10-son, 61-modda) 3-bandi; Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2004-yil 13-apreldagi 174-son qaroriga ilovaning 2-bandi oʻz kuchini yoʻqotgan deb hisoblansin.
RESPUBLIKA KOMISSIYALARI VA KENGASHLARI FAOLIYATINI TARTIBGA SOLISH TOʻGʻRISIDA
(decree, 2025-11-26)

Respublika komissiyalari va kengashlari tarkibini Oʻzbekiston Respublikasi Vazirlar Mahkamasi ijroiya tuzilmasiga kiritilgan oʻzgartishlarga muvofiqlashtirish, shuningdek ular faoliyatini tartibga solish maqsadida: 1. Korxonalar bankrotligi va sanatsiyasi masalalari boʻyicha Hukumat komissiyasi tugatilib, uning vazifalari Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi zimmasiga yuklansin. 2. Adliya vazirligi hamda Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi bir oy muddatda manfaatdor vazirliklar va idoralar bilan birgalikda qonun hujjatlariga ushbu Farmonning 1-bandidan kelib chiqadigan oʻzgartish va qoʻshimchalar toʻgʻrisidagi takliflarni kiritsin. 4. 2-ilovaga muvofiq Oʻzbekiston Respublikasi Prezidentining ayrim farmonlari oʻz kuchini yoʻqotgan deb hisoblansin. 5. Mazkur Farmonning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin. 1. “Korxonalarning bankrotligi toʻgʻrisidagi qonunchilikni amalga oshirish chora-tadbirlari haqida” Oʻzbekiston Respublikasi Prezidentining 1996-yil 11-dekabrdagi PF–1658-son Farmoni. 3. “Korxonalar bankrotligi va sanatsiyasi masalalari boʻyicha Hukumat komissiyasi toʻgʻrisida” Oʻzbekiston Respublikasi Prezidentining 2003-yil 31-yanvardagi PF–3204-son Farmoni. 4. “Oʻzbekiston Respublikasi Prezidentining ayrim farmonlariga oʻzgartirishlar kiritish toʻgʻrisida” Oʻzbekiston Respublikasi Prezidentining 2003-yil 30-avgustdagi PF–3306-son Farmonining 1-bandi. 5. “Oʻzbekiston Respublikasi Prezidentining baʼzi farmonlariga oʻzgartirishlar kiritish toʻgʻrisida” Oʻzbekiston Respublikasi Prezidentining 2004-yil 8-yanvardagi PF–3376-son Farmoni ilovasining 2-bandi.
Oʻzbekiston Respublikasi Vazirlar Mahkamasining “Iqtisodiyot va soliq sohasidagi jinoyatlarga qarshi kurashishni kuchaytirish chora-tadbirlari toʻgʻrisida” 2001-yil 6-iyuldagi 291-son qaroriga oʻzgartirishlar kiritish haqida
(resolution, 2021-06-30)

Prokuratura organlarining mehnatga haq toʻlash va ijtimoiy taʼminot tizimida yagona tartibni joriy etishni taʼminlash maqsadida Vazirlar Mahkamasi qaror qiladi: 1. Vazirlar Mahkamasining “Iqtisodiyot va soliq sohasidagi jinoyatlarga qarshi kurashishni kuchaytirish chora-tadbirlari toʻgʻrisida” 2001-yil 6-iyuldagi 291-son qarori (Oʻzbekiston Respublikasi QT, 2001-y., 7-son, 37-modda) bilan tasdiqlangan Oʻzbekiston Respublikasi prokuraturasi huzuridagi valyuta va soliqqa oid jinoyatlarga qarshi kurashish departamentida xizmatni oʻtash toʻgʻrisidagi nizomga quyidagi oʻzgartirishlar kiritilsin: a) 38-bandi ikkinchi xatboshi quyidagi tahrirda bayon etilsin: “Xodimlarning lavozim maoshlari, daraja unvonlari va koʻp yillik xizmatlari uchun ustamalar prokuratura xodimlari uchun belgilangan tartibda va miqdorda oʻrnatiladi”; b) 42-bandi quyidagi tahrirda bayon etilsin: “Departament xodimlarining va ular oila aʼzolarining pensiya taʼminoti qonun hujjatlariga muvofiq amalga oshiriladi”. 2. Oʻzbekiston Respublikasi Bosh prokuraturasi oʻzining meʼyoriy-huquqiy hujjatlariga ushbu qarordan kelib chiqib, tegishli oʻzgartirish va qoʻshimchalar kiritsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari V.A. Golishev zimmasiga yuklansin.
XALQARO SHARTNOMANI TASDIQLASH TOʻGʻRISIDA
(resolution, 2005-10-28)

“Oʻzbekiston Respublikasining Xalqaro shartnomalari toʻgʻrisida”gi Oʻzbekiston Respublikasi Qonunga muvofiq: 1. Xalqaro taraqqiyot assotsiatsiyasi (XTA) va Markaziy Osiyo hamkorligi tashkiloti oʻrtasida 2005-yil 12-mayda Olmaota shahrida (Qozogʻiston Respublikasi) imzolangan rivojlanish maqsadlari uchun grant (Markaziy Osiyoda OITSga qarshi kurash loyihasi) toʻgʻrisidagi Bitim tasdiqlansin. 2. Shartnoma shartlariga muvofiq: Qosimov R.S. — Oʻzbekiston Respublikasi Bosh vazirining oʻrinbosari loyihaning mintaqaviy boshqaruv qoʻmitasida Oʻzbekiston vakili etib tayinlansin; Grant mablagʻlaridan maqsadli foydalanish va loyihani samarali amalga oshirish uchun javobgarlik Oʻzbekiston Respublikasi Sogʻliqni saqlash vazirligiga yuklatilinishi belgilansin. 3. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-taomillari bajarilganligi toʻgʻrisida tegishli bildirishnoma yuborilsin. 4. Oʻzbekiston Respublikasi Bosh vazirining oʻrinbosari R. S. Qosimov, tegishli vazirlik va idoralar rahbarlari mazkur Bitim kuchga kirgandan soʻng Oʻzbekiston Respublikasi majburiyatlarining belgilangan tartibda bajarilishini taʼminlansin. 5. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklatilsin.
Oʻzbekiston Respublikasi banklarida pul muomalasiga doir ishlarni tashkil etish toʻgʻrisidagi yoʻriqnomani tasdiqlash toʻgʻrisida
(resolution, 2018-05-02)

Oʻzbekiston Respublikasi Prezidentining “Banklardagi depozit hisobvaraqlardan naqd puldagi toʻlovlarni uzluksiz taʼminlash kafolatlari toʻgʻrisida” 2005-yil 5-avgustdagi PQ–147-sonli qaroriga muvofiq Markaziy bank Boshqaruvi qaror qiladi: 1. Oʻzbekiston Respublikasi banklarida pul muomalasiga doir ishlarni tashkil etish toʻgʻrisidagi yoʻriqnoma (yangi tahrirda) ilovaga* muvofiq tasdiqlansin. 2. Ushbu qarorning amalga kiritilgan kundan boshlab, Markaziy bank Boshqaruvining 2002-yil 25-maydagi “Oʻzbekiston Respublikasi banklarida pul muomalasiga doir ishlarni tashkil etish toʻgʻrisida yoʻriqnoma” (yangi tahrirda)ni tasdiqlash toʻgʻrisida qarori va unga kiritilgan 2002-yil 24-avgustdagi 6-1-sonli 1-qoʻshimcha, 2003-yil 1-martdagi 6-2-sonli 2-qoʻshimcha, 2003-yil 27-dekabrdagi 6-3-sonli 3-qoʻshimcha va 2004-yil 2-oktabrdagi 6-4-sonli 4-qoʻshimcha oʻz kuchini yoʻqotgan deb hisoblansin. 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilganidan soʻng, oʻn kundan keyin amalga kiritilsin.
ER OSTI BOYLIKLARIDAN FOYDALANGANLIK UChUN SOLIQNI HISOBLAB ChIQARISh VA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRISh VA QOʻShIMChALAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi va Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi, Oʻzbekiston Respublikasi Prezidentining 2005-yil 15-iyundagi “Tadbirkorlik subyektlari tomonidan taqdim etiladigan hisobot tizimini takomillashtirish va uni noqonuniy talab etganlik uchun javobgarlikni kuchaytirish toʻgʻrisida”gi PQ–100-sonli qaroriga (Oʻzbekiston Respublikasi Qonun hujjatlari toʻplami, 2005-yil, 23-24-sonlar, 168-modda) muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasining 2002-yil 14-yanvardagi 6 va 2002-10-sonli qarori bilan tasdiqlangan Yer osti boyliklaridan foydalanganlik uchun soliqni hisoblab chiqarish va toʻlash tartibi toʻgʻrisidagi yoʻriqnomaga (2002-yil 15-fevral, roʻyxat raqami 1098 — Meʼyoriy hujjatlar axborotnomasi, 2002-y., 3-4-son; Oʻzbekiston Respublikasining Qonun hujjatlari toʻplami, 2004-yil 5-son 62-modda; 2004-y., 26-son, 305-modda; 2005y., 5-6-son, 42-modda) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan paytdan boshlab oʻn kun oʻtgandan keyin kuchga kiradi.
“OʻZBEKYENGILSANOAT” DAVLAT-AKSIYADORLIK KOMPANIYASI HUZURIDAGI YENGIL SANOAT KORXONALARINI QURISh, QAYTA IXTISOSLAShTIRISh VA ZAMONAVIYLAShTIRISh BOʻYIChA TAKLIFLARNI KOʻRIB ChIQISh EKSPERT KENGAShI TARKIBIGA OʻZGARTIRIShLAR KIRITISh TOʻGʻRISIDA
(resolution, 2006-12-21)

Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Respublika toʻqimachilik tarmogʻiga investitsiyalar jalb etish chora-tadbirlari toʻgʻrisida” 2005-yil 27-yanvardagi 38-son qarori bilan tuzilgan “Oʻzbekyengilsanoat” davlat-aksiyadorlik kompaniyasi huzuridagi yengil sanoat korxonalarini qurish, qayta ixtisoslashtirish va zamonaviylashtirish boʻyicha takliflarni koʻrib chiqish ekspert kengashi tarkibiga “Oʻzbekyengilsanoat” davlat-aksiyadorlik kompaniyasi boshqaruvi raisining birinchi oʻrinbosari — bosh menejeri Qalandarov Nodir Kamolovich ekspert kengashi raisining birinchi oʻrinbosari sifatida kiritilsin.
Vazirlar Mahkamasining “Mehnatga haq toʻlashning Yagona tarif setkasini yanada takomillashtirish toʻgʻrisida” 2004-yil 2-iyuldagi 309-son qaroriga oʻzgartirish kiritish haqida
(resolution, 2006-07-20)

Oʻzbekiston Respublikasi Prezidentining “2005-yilning 1-oktabridan boshlab ish haqi, pensiyalar, stipendiyalar va ijtimoiy nafaqalar miqdorini oshirish toʻgʻrisida” 2005-yil 14-sentabrdagi PF–3659-son Farmonini bajarish yuzasidan Vazirlar Mahkamasi qaror qiladi: Vazirlar Mahkamasining “Mehnatga haq toʻlashning Yagona tarif setkasini yanada takomillashtirish toʻgʻrisida” 2004-yil 2-iyuldagi 309-son qarorining 1-bandi quyidagi tahrirda bayon qilinsin: “1. Boshlangʻich razryadning eng kam oylik ish haqining belgilangan tarif stavkasi mehnatga haq toʻlashning Yagona tarif setkasiga asos qilib olinsin va yangi tarif koeffitsiyentlari ilovaga muvofiq tasdiqlansin”.
PAXTA TOLASINI XORIJIY INVESTITSIYaLAR IShTIROKIDAGI KORXONALARGA SOTISh MEXANIZMINI YaNADA TAKOMILLAShTIRISh ChORA-TADBIRLARI TOʻGʻRISIDA
(resolution, 2010-12-24)

Paxta tolasini xorijiy sarmoya ishtirokidagi korxonalarga sotish mexanizmini takomillashtirish, shuningdek xorijiy investitsiyalarni respublika yengil sanoatiga jalb etishni yanada kengaytirish maqsadida Vazirlar Mahkamasi qaror qiladi: 2. Belgilab qoʻyilsinki, paxta tolasi xorijiy investitsiyalar ishtirokidagi korxonalarga Oʻzbekiston Respublikasi Tashqi iqtisodiy aloqalar, investitsiyalar va savdo vazirligining tashqi savdo kompaniyalari hamda Oʻzbekiston respublika tovar-xomashyo birjasi orqali paxta tolasining ulgurji sotish narxida qoʻshilgan qiymat soligʻi summasini schyot-fakturalarda ajratib koʻrsatgan holda sotiladi. Oʻzbekiston Respublikasi Moliya vazirligi Davlat soliq qoʻmitasi bilan birgalikda Paxta tolasini erkin almashtiriladigan valyutaga xorijiy investitsiyalar ishtirokidagi korxonalarga sotishda qoʻshilgan qiymat soligʻini hisoblab chiqarish va toʻlash toʻgʻrisidagi nizomni bir hafta muddatda ishlab chiqsin va belgilangan tartibda tasdiqlasin. 3. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda bir oy muddatda Oʻzbekiston Respublikasi Vazirlar Mahkamasiga ushbu qarorning qabul qilinishi munosabati bilan amaldagi qonun hujjatlariga oʻzgartirish va qoʻshimchalar toʻgʻrisida takliflar kiritsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari V.A. Golishev zimmasiga yuklansin.